'n Gesweet om die jawoord te kry! | SARIE
‘n Gesweet om die jawoord te kry!	deur admin
Die Saterdag laatmiddag is ons strand toe. Ek met die koelsak, vonkelwyn op ys en vier versteekte glase, en Netta (my vrou) met die kamera … vir sommer! Patrick moes sy planne in plek kry, want hy het hierdie blink idee gehad om Jenny-Lee te verras met ’n message in a bottle. Maar om die bottel – dit was ’n kleintjie met ’n kurkprop op – so bietjie karakter te gee, het hy vroeër die dag sand en klein skulpies saam met die briefie daar ingegooi.
Ek en hy stap so luilekker ‘n ent voor die vrouens uit. Hy gooi toe die bottel ’n entjie verder voor hom uit in die vlakwater sodat die see dit nou kamma heel galant moes uitspoel …
Die flippen botteltjie sink, die brander trek dit terug see toe en daar is die boodskap missing in action! Nee wat, Patrick laat nie op hom wag nie. Tekkies uit, rol die jeans se pype hoog op en bestorm daai see asof hy Wolraad Woltemade wil na-aap!
Fout 2! Nee wat, die eerste groot brander kom spoel netjies tussen sy voete deur en vee sy vars boodskappie in ’n oogwink uit. Toe die brander terugtrek is hy naarstigtelik met ’n tweede poging besig, hoër teen die strand op.
Nou ja, Hartenbos se strand is sekerlik vir altyd in hul geheue verewig!”
** Lees ook op sarie.com al ons liefdesbriewe, wat ons in 2009 in ‘n Liefdesbriefkompetisie ontvang het, onder My wêreld > Briewe > Wedstrydbriewe